ai4bharat/Pralekha huggingface dataset:
മന്ത്രിസഭ
വീയന്ന, ലൊക്കാര്ണോ, നൈസ്കരാറുകളില്ഇന്ത്യപങ്ക് ചേരാനുള്ള നിര്ദ്ദേശത്തിന് മന്ത്രിസഭയുടെഅനുമതി
മൂന്ന്അന്താരാഷ്ട്ര കരാറുകളില് ഇന്ത്യയെ ഉള്പ്പെടുത്താനുള്ള നിര്ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. കരാറുകള് ഇവയാണ് :
1.ചരക്കുകളുടെയും, സേവനങ്ങളുടെയും രജിസ്ട്രേഷന് അടയാളങ്ങളുമായി ബന്ധപ്പെട്ട അന്താരാഷ്ട്രവര്ഗ്ഗീകരണംസംബന്ധിച്ച നൈസ്കരാര്.
2.ട്രേഡ്മാര്ക്കുകളുടെലക്ഷണയുക്തമായഘടകങ്ങള്ക്ക്അന്താരാഷ്ട്ര വര്ഗ്ഗീകരണത്തിനായുള്ളവിയന്ന കരാര്.
3.വ്യാവസായികഡിസൈനുകളുടെഅന്താരാഷ്ട്ര തരംതിരിവിനുള്ള ലൊക്കാര്ണോ കരാര്.
വീയന്ന, ലൊക്കാര്ണോ, നൈസ്കരാറുകളില് ഉള്പ്പെടുന്നത് ട്രേഡ്മാര്ക്കുകളിലും, ഡിസൈന് ആപ്ലിക്കേഷനിലും ആഗോളതലത്തില്തുടര്ന്ന് പോരുന്ന വര്ഗ്ഗീകരണ സമ്പ്രദായവുമായി ഒത്ത് പോകാന് ഇന്ത്യയിലെ ബൗദ്ധിക സ്വത്തവകാശഓഫീസിനെ സഹായിക്കും.
അന്താരാഷ്ട്ര വര്ഗ്ഗീകരണസംവിധാനത്തില് ഇന്ത്യന് മാതൃകകളെയും, രൂപങ്ങളെയുംഉള്പ്പെടുത്താനുള്ളഒരുഅവസരവുംഅത് പ്രദാനം ചെയ്യും. ഇന്ത്യയില് ബൗദ്ധിക സ്വത്തവകാശസംരക്ഷണവുമായി ബന്ധപ്പെട്ട് വിദേശ നിക്ഷേപകരില്വിശ്വാസം വര്ദ്ധിപ്പിക്കാനും ഇത് സഹായിക്കും.കരാര് പ്രകാരമുള്ളവര്ഗ്ഗീകരണത്തിന്റെഅവലോകനവും, പുതുക്കലുമായി ബന്ധപ്പെട്ട പ്രക്രിയകളില്തീരുമാനം കൈക്കൊള്ളുന്നതിനുള്ളഅവകാശവുംഇതുവഴിഇന്ത്യയ്ക്ക്ലഭിക്കും.
(ND/MRD
സാംസ്കാരിക മന്ത്രാലയം
അന്താരാഷ്ട്ര യോഗദിനം: "നമസ്തേ യോഗ " പ്രചാരണത്തിന് സാംസ്കാരികമന്ത്രാലയം തുടക്കം കുറിച്ചു
അന്താരാഷ്ട്ര യോഗാദിനമായ ജൂണ് 21 നു , ന്യൂഡൽഹിയിലെ പുരാണ ക്വിലയിൽ വച്ച് താൻ സൂര്യനമസ്കാരത്തിൽ ഏർപ്പെടുമെന്ന് സാംസ്കാരിക-വിനോദസഞ്ചാര മന്ത്രാലയങ്ങളുടെ സ്വതന്ത്ര ചുമതലയുള്ള കേന്ദ്ര സഹമന്ത്രി ശ്രീ പ്രഹ്ലാദ് സിംഗ് പട്ടേൽ പറഞ്ഞു. തങ്ങളുടെ വീടുകളിൽ ഇരുന്നുകൊണ്ടുതന്നെ തന്നോടൊപ്പം സൂര്യനമസ്കാരത്തിൽ പങ്കെടുക്കാൻ,അദ്ദേഹം രാജ്യത്തെ ജനങ്ങളോട് ആഹ്വാനം ചെയ്തു.പ്രധാനമന്ത്രി നരേന്ദ്രമോദി ലോകത്തിനുനൽകിയ സമ്മാനമാണ് യോഗ ദിനമെന്നും,യോഗ നമ്മുടെ ദിനചര്യയുടെ ഭാഗമാക്കണമെന്നും ശ്രീ.പട്ടേൽ ഓർമ്മിപ്പിച്ചു.
ഇതുസംബന്ധിച്ച ഒരു വീഡിയോ സന്ദേശവും അദ്ദേഹം സാമൂഹികമാധ്യങ്ങളിൽ പങ്കുവച്ചു.രാജ്യത്തെ ജനങ്ങൾ തങ്ങളുടെ സൂര്യനമസ്കാര അഭ്യാസത്തിന്റെ ദൃശ്യങ്ങൾ, #10MillionSuryaNamaskar & #NamasteYoga എന്നീ ഹാഷ്ടാഗുകളോടെ സാമൂഹ്യമാധ്യമങ്ങളിൽ പങ്കുവയ്ക്കണമെന്നും അദ്ദേഹം അഭ്യർത്ഥിച്ചു.ഇതൊരു വലിയ പൊതുജന മുന്നേറ്റമാക്കാനും,അതുവഴി നമുക്ക് ചുറ്റുമുള്ളവരിൽ ആരോഗ്യത്തെപ്പറ്റി അവബോധം വളർത്താനും ഇതിലൂടെ സാധിക്കുമെന്നും കേന്ദ്ര സഹമന്ത്രി വിലയിരുത്തി.അദ്ദേഹത്തിന്റെ ഈ സന്ദേശത്തിനു വലിയതോതിലുള്ള പ്രതികരണമാണ് സാമൂഹികമാധ്യമങ്ങളിൽ ലഭിക്കുന്നത്.അന്താരാഷ്ട്ര യോഗദിനത്തിൽ, തന്നോടൊപ്പം ഒരുകോടിപ്പേരെങ്കിലും സൂര്യനമസ്കാരത്തിൽ പങ്കെടുക്കുമെന്നും സാംസ്കാരികമന്ത്രി പ്രതീക്ഷ പ്രകടിപ്പിച്ചു.
.ഈ വർഷത്തെ അന്താരാഷ്ട്രയോഗദിന ആഘോഷങ്ങളുടെ ഭാഗമായി, ഇന്നലെമുതൽ 21 വരെ നീണ്ടുനിൽക്കുന്ന "നമസ്തേ യോഗ " ക്യാംപെയിനിനു ,സാംസ്കാരികമന്ത്രാലയം തുടക്കം കുറിച്ചിരുന്നു.എല്ലാവരുടെയും ജീവിതത്തിൽ അവശ്യഘടകമായി യോഗയെ മാറ്റുക എന്ന ലക്ഷ്യത്തോടെയാണ് ഇത് സംഘടിപ്പിച്ചിരിക്കുന്നത്.
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് 19 ചികിത്സയിലുള്ളവരുടെ എണ്ണം ക്രമമായി കുറഞ്ഞ് 2.77 ലക്ഷമായി
ആകെ രോഗമുക്തരുടെ എണ്ണം ചികിത്സയിലുള്ളവരേക്കാള് 95 ലക്ഷത്തിലധികം
രാജ്യത്ത് ദശലക്ഷത്തിലെ രോഗബാധിതരും ദശലക്ഷംപേരിലെ മരണവും ലോകത്തിലെ ഏറ്റവും കുറഞ്ഞ നിരക്കില്
രാജ്യത്ത് കോവിഡ് 19 ചികിത്സയിലുള്ളവരുടെ എണ്ണം ക്രമമായി കുറയുന്ന പ്രവണത തുടരുന്നു. നിലവില് ചികിത്സയിലുള്ളത് 2,77,301 പേരാണ്. ആകെ രോഗബാധിതരുടെ 2.72% മാത്രമാണിത്.
കഴിഞ്ഞ 24 മണിക്കൂറിനുള്ളില് ആകെ ചികിത്സയിലുള്ളവരുടെ എണ്ണത്തില് 1,389 പേരുടെ കുറവു രേഖപ്പെടുത്തി.
ഒരു മാസത്തിലേറെയായി പ്രതിദിന രോഗമുക്തര് ദിവസേനയുള്ള പുതിയ രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ രാജ്യത്ത് 20,021 പേര്ക്കാണ് കോവിഡ് സ്ഥിരീകരിച്ചത്. 21,131 പേര് രോഗമുക്തരായി. ആകെ രോഗമുക്തര് 98 ലക്ഷത്തോട് അടുക്കുന്നു . രോഗമുക്തി നിരക്ക് 95.83 ശതമാനമായി ഉയര്ന്നു. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ദ്ധിച്ച് 95 ലക്ഷം പിന്നിട്ടു .
ആഗോളതലത്തിലെ കണക്കുകള് പരിശോധിക്കുമ്പോള് ദശലക്ഷം ജനസംഖ്യയില് രോഗബാധിതരുടെ എണ്ണം ഇന്ത്യയില് ലോകത്തിലെ ഏറ്റവും കുറഞ്ഞ നിരക്കിലാണ് . 10,149 ആണ് ആഗോള ശരാശരി. റഷ്യ, യുകെ, ഇറ്റലി, ബ്രസീല്, ഫ്രാന്സ്, യുഎസ്എ തുടങ്ങിയ രാജ്യങ്ങളില് ദശലക്ഷം ജനസംഖ്യയില് ഇതിലുമേറെയാണ് രോഗബാധിതര്.
പുതുതായി രോഗബാധിതരായവരുടെ 72.99% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്.
കേരളത്തിലാണ് കൂടുതല് . കഴിഞ്ഞ 24 മണിക്കൂറിനിടെ മഹാരാഷ്ട്രയില് 2,124 പേരും പശ്ചിമ ബംഗാളില് 1,740 പേരും രോഗമുക്തരായി.
പുതിയ രോഗബാധിതരുടെ 79.61% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് - . മഹാരാഷ്ട്രയിലും പശ്ചിമ ബംഗാളിലും യഥാക്രമം 3314 ഉം 1,435 ഉം പേര്ക്കു രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനുള്ളില് രാജ്യത്ത് 279 കോവിഡ് മരണങ്ങൾ റിപ്പോര്ട്ട് ചെയ്തു. പ്രതിദിന മരണങ്ങളില് 80.29% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയിലാണ് കൂടുതല് . പശ്ചിമ ബംഗാളിലും കേരളത്തിലും യഥാക്രമം 29 ഉം 25 ഉം പേര് മരിച്ചു.
പ്രതിദിന മരണസംഖ്യയും ഇന്ത്യയില് കുറയുകയാണ്. ദശലക്ഷം പേരില് ഇന്ത്യയിലെ മരണസംഖ്യ  ലോകത്തിലെ ഏറ്റവും കുറഞ്ഞ നിരക്കിലാണ്. 224 മരണമാണ് ആഗോള ശരാശരി.
പ്രധാനമന്ത്രിയുടെ ഓഫീസ്
ഇന്ത്യയുടെ 73-ാം റിപ്പബ്ലിക് ദിനത്തിൽ ലോക നേതാക്കളുടെ ആശംസകൾക്ക് പ്രധാനമന്ത്രി നന്ദി പറഞ്ഞു
ഇന്ത്യയുടെ 73-ാം റിപ്പബ്ലിക് ദിനത്തിൽ ലോക നേതാക്കൾ നൽകിയ ആശംസകൾക്ക് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
നേപ്പാൾ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
" പ്രധാനമന്ത്രി ഷേർ ബഹാദൂർ ദ്യൂബ, നിങ്ങളുടെ ഊഷ്മളമായ ആശംസകൾക്ക് നന്ദി. നമ്മുടെ സ്ഥായിയായതും, കാലാതീതവുമായ സൗഹൃദത്തിന് ശക്തി പകരാൻ നാം ഒരുമിച്ച് പ്രവർത്തിക്കുന്നത് തുടരും."
Thank You PM @SherBDeuba for your warm felicitations. We will continue to work together to add strength to our resilient and timeless friendship. https://t.co/1ZO5mVoDed
— Narendra Modi  January 26, 2022
ഭൂട്ടാൻ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു : "ഇന്ത്യയുടെ റിപ്പബ്ലിക് ദിനത്തിൽ ഊഷ്മളമായ ആശംസകൾക്ക് ഭൂട്ടാൻ പ്രധാനമന്ത്രിക്ക് നന്ദി. ഭൂട്ടാനുമായുള്ള അതുല്യവും സുസ്ഥിരവുമായ സൗഹൃദത്തെ ഇന്ത്യ ആഴത്തിൽ വിലമതിക്കുന്നു. ഭൂട്ടാൻ ഗവണ്മെന്റിനും ജനങ്ങൾക്കും താഷി ഡെലെക്. നമ്മുടെ ബന്ധം ശക്തിയിൽ നിന്ന് ശക്തിയിലേക്ക് വളരട്ടെ."
Thank you @PMBhutan for your warm wishes on India’s Republic Day. India deeply values it’s unique and enduring friendship with Bhutan. Tashi Delek to the Government and people of Bhutan. May our ties grow from strength to strength. https://t.co/cuc2awdmvH
— Narendra Modi  January 26, 2022
ശ്രീലങ്കൻ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു : "നന്ദി പ്രധാനമന്ത്രി രാജപക്സെ. നമ്മുടെ ഇരു രാജ്യങ്ങളും സ്വാതന്ത്ര്യത്തിന്റെ 75 വർഷത്തെ നാഴികക്കല്ല് ആഘോഷിക്കുന്ന ഈ വർഷം സവിശേഷമാണ്. നമ്മുടെ ജനങ്ങൾ തമ്മിലുള്ള ബന്ധം കൂടുതൽ ശക്തമായി തുടരട്ടെ."
Thank you PM Rajapaksa. This year is special as both our countries celebrate the 75-year milestone of Independence. May the ties between our peoples continue to grow stronger. @PresRajapaksa https://t.co/jycGbiQobG
— Narendra Modi  January 26, 2022
ഇസ്രായേൽ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു : "ഇന്ത്യയുടെ റിപ്പബ്ലിക് ദിനത്തിന് നിങ്ങളുടെ ഊഷ്മളമായ ആശംസകൾക്ക് നന്ദി, പ്രധാനമന്ത്രി നഫ്താലി ബെന്നറ്റ് . കഴിഞ്ഞ നവംബറിൽ നടന്ന നമ്മുടെ കൂടിക്കാഴ്ച ഞാൻ സ്നേഹപൂർവ്വം ഓർക്കുന്നു. തങ്ങളുടെ പുരോഗമനപരമായ സമീപനത്തിലൂടെ ഇന്ത്യ-ഇസ്രായേൽ തന്ത്രപരമായ പങ്കാളിത്തം തുടർന്നും അഭിവൃദ്ധിപ്പെടുമെന്ന് എനിക്ക് ഉറപ്പുണ്ട്.
Thank you for your warm greetings for India's Republic Day, PM @naftalibennett. I fondly remember our meeting held last November. I am confident that India-Israel strategic partnership will continue to prosper with your forward-looking approach. https://t.co/2cuoflMo34
— Narendra Modi  January 26, 2022
പ്രധാനമന്ത്രിയുടെ ഓഫീസ്
ശിവമോഗയിലെ വിമാനത്താവളം വാണിജ്യവും കണക്റ്റിവിറ്റിയും വിനോദസഞ്ചാരവും മെച്ചപ്പെടുത്തും: പ്രധാനമന്ത്രി
കർണാടകത്തിലെ ശിവമോഗയിലെ വിമാനത്താവളം വാണിജ്യവും കണക്റ്റിവിറ്റിയും ടൂറിസവും മെച്ചപ്പെടുത്തുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ശിവമോഗയിൽ വിമാനത്താവളമെന്ന സ്വപ്നം യാഥാർത്ഥ്യമാകുമെന്ന് അറിയിച്ച ശിവമോഗ മണ്ഡലത്തിലെ പാർലമെന്റ് അംഗം ശ്രീ ബി വൈ രാഘവേന്ദ്രയുടെ ട്വീറ്റ് ത്രെഡുകളോട് പ്രതികരിക്കുകയായിരുന്നു മോദി. ശിവമോഗ വിമാനത്താവളം കേവലം ഒരു വിമാനത്താവളമായി മാത്രമല്ല, മലനാട് മേഖലയുടെ പരിവർത്തനത്തിലേക്കുള്ള യാത്രയുടെ കവാടമായി മാറും.
കർണാടകത്തിൽ വരാനിരിക്കുന്ന ശിവമോഗ വിമാനത്താവളത്തെക്കുറിച്ച് പ്രധാനമന്ത്രി ട്വീറ്റ് ചെയ്തു;
"ശിവമോഗയിലെ വിമാനത്താവളം വാണിജ്യവും കണക്റ്റിവിറ്റിയും ടൂറിസവും വർദ്ധിപ്പിക്കും."
വ്യോമയാന മന്ത്രാലയം
കൊച്ചി മെട്രോ റെയിലിന് ഡ്രോൺ ഉപയോഗിക്കാൻ അനുമതി
ന്യൂഡൽഹി, ഫെബ്രുവരി 17, 2021
റിമോട്ട് ഉപയോഗിച്ച് നിയന്ത്രിക്കുന്ന വിമാന സംവിധാനം  ഉപയോഗിക്കാൻ കൊച്ചി മെട്രോ റെയിൽ ലിമിറ്റഡ്നു വ്യോമയാന മന്ത്രാലയവും, വ്യോമയാന ഡയറക്ടറേറ്റ് ജനറലും പ്രത്യേക ഇളവ് അനുവദിച്ചു. സംയോജിത നഗര പുനരുജ്ജീവന - ജലഗതാഗത സംവിധാന പദ്ധതിയ്ക്കായാണ്  അനുമതി നൽകിയിരിക്കുന്നത്.
അനുമതി പത്രം നൽകിയ തീയതി മുതൽ 2021 ഡിസംബർ 31 വരെയോ, ഡിജിറ്റൽ സ്കൈ പ്ലാറ്റ്ഫോം  പൂർണമായും പ്രവർത്തനസജ്ജമാകുന്നത് വരെയോ ആണ് ഈ പ്രത്യേക ഇളവ് ലഭ്യമാവുക.
ഇത് സംബന്ധിച്ച നിബന്ധനകളും നിയന്ത്രണങ്ങളും കൃത്യമായി പാലിക്കുന്ന പക്ഷം മാത്രമേ ഈ ഇളവിനു സാധുത ഉണ്ടാവുകയുള്ളൂ. നിബന്ധനകളിൽ ഏതെങ്കിലും ലംഘിക്കുന്ന സാഹചര്യത്തിൽ ഇളവ് പിൻവലിക്കുന്നതാണ്.
ഇത് സംബന്ധിച്ച്, പൊതുസമൂഹത്തിനുള്ള നോട്ടീസിനായി ഇവിടെ ക്ലിക്ക് ചെയ്യുക:
https://www.civilaviation.gov.in/sites/default/files/Conditional_exemption_KMRL_for_Integrated_Urban_Regeneration_Water_Transport_System.pdf
RRTN /SKY
(Visitor Counter : 122
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 177.79 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 85 ,680 പേർ; ചികിത്സയിലുള്ളത് ആകെ രോഗബാധിതരുടെ 0.20 %
കഴിഞ്ഞ 24 മണിക്കൂറിനിടെ 14,123 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,23,38 ,673 ആയി; രോഗമുക്തി നിരക്ക് 98.60 %
കഴിഞ്ഞ 24 മണിക്കൂറിൽ 7 ,554 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0 .96 %; പ്രതിവാര രോഗസ്ഥിരീകരണ നിരക്ക് 1 .06 %
ആകെ നടത്തിയത് 76.91 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 7,84 ,059 പരിശോധനകൾ
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 30.16 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ നല്കിയത് 64.89 ലക്ഷം ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 54,069 പേര്ക്ക്
രാജ്യത്ത് ചികിത്സയിലുള്ളവരുlടെ എണ്ണം 6,27,057 ആയി കുറഞ്ഞു
രാജ്യത്താകമാനം ഇതുവരെ 2,90,63,740 പേര് രോഗമുക്തരായി
കഴിഞ്ഞ 24 മണിക്കൂറിനിടെ 68,885 പേര് സുഖം പ്രാപിച്ചു
തുടര്ച്ചയായ 42-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.61% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 3.04 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.91%, തുടര്ച്ചയായ 17-ാം ദിവസവും 5 ശതമാനത്തില് താഴെ
പരിശോധന ശേഷി ഗണ്യമായി വര്ധിപ്പിച്ചു - ആകെ നടത്തിയത് 39.78
റെയില്വേ മന്ത്രാലയം
കുശിനഗര് ലെവല് ക്രോസ് അപകടം : മരണമടഞ്ഞവരുടെ കുടുംബങ്ങള്ക്ക് രണ്ട് ലക്ഷം രൂപ വീതം ധനസഹായം നല്കും; ഉന്നതതല അന്വേഷണം പ്രഖ്യാപിച്ചുവെന്ന് റെയില്വേ മന്ത്രി പീയൂഷ് ഗോയല്
ഉത്തര് പ്രദേശിലെ കുശിനഗറില് സ്കൂള് ബസില് ട്രെയിന് ഇടിച്ചുണ്ടായ ദുരന്തത്തില് മരണമടഞ്ഞ കുട്ടികളുടെ കുടുംബങ്ങള്ക്ക് രണ്ട് ലക്ഷം രൂപ വീതം ധനസഹായം നല്കുമെന്ന് കേന്ദ്ര റെയില്വേ മന്ത്രി ശ്രീ. പീയൂഷ് ഗോയല് അറിയിച്ചു. അപകടത്തില് ഗുരുതരമായി പരിക്കേറ്റവര്ക്ക് ഒരു ലക്ഷം രൂപ വീതവും, സാധാരണ പരിക്കുകള്ക്ക് 50,000 രൂപ വീതം നല്കുമെന്ന് അദ്ദേഹം പറഞ്ഞു. സംഭവത്തെ കുറിച്ച് ഉന്നതതല അന്വേഷണം പ്രഖ്യാപിച്ചിട്ടുണ്ടെന്ന് റെയില്വേ മന്ത്രി അറിയിച്ചു. ഭാവിയില് ഇത്തരം അപകടങ്ങള് ഒഴിവാക്കാന് സാധ്യമായ എല്ലാ നടപടികളും കൈക്കൊള്ളുമെന്ന് അദ്ദേഹം വ്യക്തമാക്കി. അപകടത്തെക്കുറിച്ച് ഉന്നതതല അന്വേഷണത്തിന് നിര്ദ്ദേശം നല്കിയതായും മന്ത്രി അറിയിച്ചു.
ഗോരഖ്പൂരില് നിന്ന് 50 കിലോമീറ്റര് അകലെ കുശിനഗറില് ഇന്ന് രാവിലെ 6.45 ന് ആളില്ലാത്ത ഒരു ലെവല് ക്രോസില് പാളം മുറിച്ച് കടന്ന ഒരു സ്കൂള് ബസ്സില് ട്രെയിന് ഇടിച്ചുണ്ടായ അപകടത്തില് 13 വിദ്യാര്ത്ഥികള് മരണമടഞ്ഞു. 8 പേര്ക്ക് ഗുരുതരമായ പരിക്കുണ്ട്. ഡിവൈന് പബ്ലിക് സ്കൂളിലെ വിദ്യാര്ത്ഥികളാണ് അപകടത്തില്പ്പെട്ടത്. ബസില് 30 ഓളം വിദ്യാര്ത്ഥികളാണ് ബസില് ഉണ്ടായിരുന്നത്.
ND MRD –327
പരിസ്ഥിതി, വനം മന്ത്രാലയം
അടുത്ത അഞ്ചുവർഷം കൊണ്ട്, രാജ്യത്തുടനീളം 200 "നഗർ വൻ "കൾ വികസിപ്പിക്കുന്നത് ലക്ഷ്യമിട്ട് നഗരവന പദ്ധതി
(ന്യൂഡൽഹി, ജൂൺ 05, 2020
അടുത്ത അഞ്ചുവർഷം കൊണ്ട് രാജ്യത്തുടനീളം 200 "നഗർ വൻ" കൾ വികസിപ്പിക്കുന്നതിനായി 'നഗരവന പദ്ധതി'' നടപ്പാക്കുമെന്ന് ലോകപരിസ്ഥിതിദിനത്തിൽ കേന്ദ്രഗവൺമെന്റ്.
വനംവകുപ്പ്, മുൻസിപ്പൽ ഭരണകൂടങ്ങൾ, ഗവൺമെന്റിതര സംഘടനകൾ, വൻകിട സംരഭങ്ങൾ, സാധാരണക്കാർ എന്നിവർ തമ്മിലുള്ള സഹകരണം, പൊതുജനപങ്കാളിത്തം എന്നിവയ്ക്ക് കൂടുതൽ പ്രാധാന്യം നൽകിയാകും പദ്ധതി നടപ്പാക്കുക.
ജൈവവൈവിധ്യം എന്നതാണ് ഈ വർഷത്തെ പ്രമേയം. കോവിഡ് 19 മഹാമാരിയെത്തുടർന്നുള്ള സാഹചര്യങ്ങൾ പരിഗണിച്ച് ലോകപരിസ്ഥിതിദിനാഘോഷങ്ങൾ പൂർണമായും; വിർച്ച്വൽ രീതിയിലാണ് മന്ത്രാലയം സംഘടിപ്പിച്ചത്. "നഗരവനം"  എന്ന ആശയത്തിന് പ്രാധാന്യം നൽകിയായിരുന്നു ആഘോഷങ്ങൾ.
നഗരവന പദ്ധതിയുടെ പ്രഖ്യാപനവും, ഇവ തയ്യാറാക്കുന്നതിനുള്ള മെച്ചപ്പെട്ട രീതികളുൾക്കൊള്ളിച്ച ബ്രോഷറിന്റെ പ്രകാശനവും, കേന്ദ്ര പരിസ്ഥിതി മന്ത്രി ശ്രീ പ്രകാശ് ജാവ്ദേക്കർ നിർവ്വഹിച്ചു. രാജ്യത്തെ നഗരങ്ങളുടെ ശ്വാസകോശങ്ങളായി മാറാൻ ഈ വനങ്ങൾക്ക് സാധിക്കുമെന്ന് അദ്ദേഹം അഭിപ്രായപ്പെട്ടു. നഗരമേഖലകളിൽ ഉള്ള വനഭൂമിയിലോ, പ്രാദേശിക നഗര ഭരണകൂടങ്ങൾ നൽകുന്ന തരിശ്/മിച്ച ഭൂമിയിലോ ആയിരിക്കും ഈ വനങ്ങൾ കൂടുതലായും തയ്യാറാക്കുക എന്നും കേന്ദ്രമന്ത്രി വ്യക്തമാക്കി.
ഭൂമിയുടെ കരപ്രദേശത്തിന്റെ രണ്ടരശതമാനം മാത്രം ഉള്ള, ആഗോളജന-കന്നുകാലി സംഖ്യയുടെ 16 ശതമാനം അധിവസിക്കുന്ന, ശുദ്ധജലസ്രോതസ്സുകളുടെ വെറും നാലു ശതമാനം മാത്രം കൈമുതലായുള്ള ഇന്ത്യയിൽ, പക്ഷെ, ലോക ജൈവവൈവിധ്യത്തിന്റെ എട്ട് ശതമാനം ഉള്ളതായി കേന്ദ്രപരിസ്ഥിതി മന്ത്രി ചൂണ്ടിക്കാട്ടി. നമുക്ക് കൈമുതലായുള്ള ഈ വൻ ജൈവവൈവിധ്യം, അത് പ്രകൃതിയുമായി അനുരൂപപ്പെട്ടുകൊണ്ട് നാം രൂപപ്പെടുത്തിയ മൂല്യങ്ങളുടെയും ചിന്തകളുടെയും ഫലമാണെന്നും ശ്രീ ജാവ്ദേക്കർ ഓർമ്മിപ്പിച്ചു.
ഗ്രാമീണവനങ്ങൾ എന്ന പാരമ്പര്യം നാം കാലാകാലങ്ങളായി പിന്തുടർന്നുപോരുന്ന ഒന്നാണ്. നമ്മുടെ നഗരങ്ങളിൽ ഉദ്യാനങ്ങൾ ഉണ്ടെങ്കിലും, വനങ്ങൾ വളരെ അപൂർവമായേ കാണാറുള്ളൂ. 'നഗരവനങ്ങൾ' എന്ന ഈ പദ്ധതി ഈ അന്തരം കുറയ്ക്കാൻ സഹായകമാകുമെന്നും കേന്ദ്രമന്ത്രി അഭിപ്രായപ്പെട്ടു.
കേന്ദ്രസഹമന്ത്രി ശ്രീ ബാബുൽ സുപ്രിയോയും ചടങ്ങിൽ സന്നിഹിതനായിരുന്നു. മരം നട്ടുപിടിപ്പിക്കൽ, മണ്ണിലെ ഈർപ്പം സംരക്ഷിക്കാനുള്ള നടപടികൾ എന്നിവ നമ്മുടെ രാജ്യത്തെ ജൈവവൈവിധ്യ സംരക്ഷണപ്രവർത്തനങ്ങളുടെ അടിസ്ഥാനമായി മാറേണ്ടതുണ്ടെന്നു അദ്ദേഹം വിലയിരുത്തി.
ഐക്യരാഷ്ട്ര മരുവത്കരണ പ്രതിരോധ കൂട്ടായ്മ  എക്സിക്യൂട്ടീവ് ഡയറക്ടർ, ശ്രീ ഇബ്രാഹിം തിയ്യാവോ, ഐക്യരാഷ്ട്ര പരിസ്ഥിതി പരിപാടി  എക്സിക്യൂട്ടീവ് ഡയറക്ടർ, ഇങ്കർ ആൻഡേഴ്സൺ തുടങ്ങിയവരും പരിപാടിയിൽ വിർച്വലായി പങ്കെടുത്തു.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ശ്രീ ഇന്ദുശേഖര് ചതുര്വേദി നവ പുനരുപയോഗ ഊർജ്ജ മന്ത്രാലയ സെക്രട്ടറിയായി ചുമതലയേറ്റു
(ന്യൂഡല്ഹി, മെയ് 11, 2020:
നവ പുനരുപയോഗ ഊര്ജ്ജ മന്ത്രാലയം സെക്രട്ടറിയായി ശ്രീ. ഇന്ദുശേഖര് ചതുര്വേദി ഇന്നു ചുമതലയേറ്റു. ഝാര്ഖണ്ഡ് കേഡറിലെ 1987 ബാച്ച് ഐഎഎസ് ഓഫീസറാണ്. സാംസ്കാരിക മന്ത്രാലയ സെക്രട്ടറിയായി ശ്രീ. ആനന്ദ് കുമാര് ചുമതലയേറ്റ സാഹചര്യത്തില് അദ്ദേഹത്തിനു പകരമാണ് പുതിയ നിയമനം. ചുമതലയേറ്റ ശേഷം മന്ത്രാലയത്തിലെ മുതിര്ന്ന ഉദ്യോഗസ്ഥരുമായി ശ്രീ. ചതുര്വേദി കൂടിക്കാഴ്ച നടത്തുകയും പ്രവര്ത്തന രീതിയും മന്ത്രാലയത്തിനു മുന്നിലുള്ള പ്രശ്നങ്ങളും ചോദിച്ചറിയുകയും ചെയ്തു.
ശ്രീ. ചതുര്വേദി ഝാര്ഖണ്ഡ് ഗവണ്മെന്റില് കാലാവസ്ഥാ വ്യതിയാന, പരിസ്ഥിതി, വനം മന്ത്രാലയത്തിന് കീഴിൽ അഡീഷണല് ചീഫ് സെക്രട്ടറിയുടെ ചുമതല വഹിച്ചു വരികയായിരുന്നു. ഝാര്ഖണ്ഡ് ഗവണ്മെന്റിലും കേന്ദ്ര ഗവണ്മെന്റിലും വിവിധ പദവികള് വഹിച്ചിട്ടുണ്ട്.
കാണ്പൂര് ഐഐടിയില് നിന്ന് ഇലക്ട്രോണിക് എന്ജിനീയറിംഗില് ബിടെക്കും യുഎസ്എയിലെ ഹാര്വാഡ് സര്വകലാശാലയില് നിന്ന് അന്താരാഷ്ട്ര പഠനത്തില് ബിരുദാനന്തര ബിരുദവുമുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക കോവിഡ് പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 179.72 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 42,219പേര്
ചികിത്സയിലുള്ളത് 0.10 ശതമാനം പേര്
രോഗമുക്തി നിരക്ക് 98.70 %
കഴിഞ്ഞ 24 മണിക്കൂറിനിടെ 6,208 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,26,328 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,194 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 77.68 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 8,12,365 പരിശോധനകള്.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 102.94 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 12,428 പേർക്ക് ; 238 ദിവസത്തിനിടെ ഏറ്റവും കുറവ്
രോഗമുക്തി നിരക്ക് 98.19%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 15,951 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,35,83,318 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.48 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 1,63,816 പേർ ; 241 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  കഴിഞ്ഞ 32 ദിവസമായി 2 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 22 ദിവസമായി 2 ശതമാനത്തിൽ താഴെ
ആകെ നടത്തിയത് 60.19 കോടി പരിശോധന.
(
പ്രധാനമന്ത്രിയുടെ ഓഫീസ്
50-ാമത് വിജയ് ദിവസിൽ മുക്തിജോദ്ധമാർ , ബീരാംഗനമാർ , ഇന്ത്യൻ സായുധ സേന എന്നിവയുടെ ശൗര്യവും ത്യാഗവും പ്രധാനമന്ത്രി അനുസ്മരിച്ചു
50-ാമത് വിജയ് ദിവസിൽ ഇന്ത്യൻ സായുധ സേനയിലെ മുക്തിജോദ്ധമാരും ബീരാംഗനകളും ധീരഹൃദയരും നടത്തിയ മഹത്തായ വീര്യവും ത്യാഗവും പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. ഈ അവസരത്തിൽ ധാക്കയിൽ രാഷ്ട്രപതിയുടെ സാന്നിധ്യം ഓരോ ഇന്ത്യക്കാരനും പ്രത്യേക പ്രാധാന്യമുള്ളതാണെന്നും ശ്രീ മോദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
"50-ാം വിജയ് ദിവസിൽ, ഇന്ത്യൻ സായുധ സേനയിലെ മുക്തിജോദ്ധമാരും ബീരാംഗനകളും, ധീരഹൃദയരും നടത്തിയ മഹത്തായ ശൗര്യവും, ത്യാഗവും ഞാൻ അനുസ്മരിക്കുന്നു. അടിച്ചമർത്തുന്ന ശക്തികളെ നാം ഒരുമിച്ച് പൊരുതി പരാജയപ്പെടുത്തി. ധാക്കയിലെ രാഷ്ട്രപതി ജിയുടെ സാന്നിധ്യം ഓരോ ഇന്ത്യക്കാരനും പ്രത്യേക പ്രാധാന്യമുള്ളതാണ്."
പ്രധാനമന്ത്രിയുടെ ഓഫീസ്
ജിഇഎം പ്ലാറ്റ്ഫോമിൽ തങ്ങളുടെ ഉൽപ്പന്നങ്ങൾ പ്രദർശിപ്പിക്കുന്നവരെ പ്രധാനമന്ത്രി അഭിനന്ദിക്കുന്നു
ജിഇഎം പ്ലാറ്റ്ഫോമിന്റെ മൊത്ത വ്യാപാര മൂല്യം 1 ലക്ഷം കോടി രൂപ കടന്നു
ജിഇഎം പ്ലാറ്റ്ഫോമിൽ തങ്ങളുടെ ഉൽപ്പന്നങ്ങൾ പ്രദർശിപ്പിചതിന് വിൽപ്പനക്കാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
. 2022-2023 സാമ്പത്തിക വർഷത്തിൽ 2022 നവംബർ 29 വരെ ജിഇഎം പ്ലാറ്റ്ഫോമിന്റെ മൊത്ത വ്യാപാര മൂല്യം 1 ലക്ഷം കോടി രൂപ കടന്നു.
കേന്ദ്രമന്ത്രി ശ്രീ പിയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"മികച്ച വാർത്ത! ഇന്ത്യയുടെ സംരംഭകത്വ തീക്ഷ്ണത പ്രദർശിപ്പിക്കുന്നതിനും സുതാര്യത വർദ്ധിപ്പിക്കുന്നതിനും വേണ്ടി വരുമ്പോൾ ജിഇഎം ഇന്ത്യ ഒരു ഗെയിം ചേഞ്ചറാണ്. ഈ പ്ലാറ്റ്ഫോമിൽ തങ്ങളുടെ ഉൽപ്പന്നങ്ങൾ പ്രദർശിപ്പിക്കുന്ന എല്ലാവരെയും ഞാൻ അഭിനന്ദിക്കുകയും മറ്റുള്ളവരോട് ഇത് ചെയ്യാൻ പ്രേരിപ്പിക്കുകയും ചെയ്യുന്നു."
--ND--
(
പ്രത്യേക സേവനങ്ങളും ഫീച്ചറുകളും
ഒരു ദിവസത്തെ സന്ദര്ശത്തിനായി കേന്ദ്രമന്ത്രി ഡോ. എല് മുരുകൻ കൊച്ചിയിൽ എത്തി
(കൊച്ചി, ജനുവരി 28, 2022
ഒരു ദിവസത്തെ ഔദ്യോഗിക സന്ദര്ശത്തിനായി കേന്ദ്ര വാര്ത്താവിതരണ പ്രക്ഷേപണ, ഫിഷറീസ്, മൃഗസംരക്ഷണ, ക്ഷീരോല്പാദന സഹമന്ത്രി ഡോ. എല് മുരുകൻ കൊച്ചിയിൽ എത്തി. കൊച്ചിയിൽ അദ്ദേഹം വിവിധ പരിപാടികളിൽ സംബന്ധിച്ചു. സന്ദർശനത്തിന്റെ ഭാഗമായി കേന്ദ്ര ഫിഷറീസ്, മൃഗസംരക്ഷണ, ക്ഷീരോല്പാദന മന്ത്രാലയത്തിന്റെ കീഴിലുള്ള വിവിധ സ്ഥാപനങ്ങൾ ആയ CIFNET, FSI, NIFPHATT എന്നിവയിലെ മുതിർന്ന ഉദ്യോഗസ്ഥരുമായി അദ്ദേഹം കൂടിക്കാഴ്ച നടത്തുകയും പ്രവർത്തന പുരോഗതി വിലയിരുത്തുകയും ചെയ്തു. എറണാകുളം ഗസ്റ്റ് ഹൌസിൽ നടന്ന യോഗത്തിൽ ഫിഷറീ സർവേ ഓഫ് ഇന്ത്യ  ഡയറക്ടർ ജനറൽ ഡോ. ആർ. ജയഭാസ്കരൻ, സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ് നോട്ടിക്കൽ ആൻഡ് എഞ്ചിനീയറിംഗ് ട്രെയിനിംഗ്  ഡയറക്ടർ ശ്രീ എ. കെ. ചൗധരി, FSI സോണൽ ഡയറക്ടർ ഡോ. സിജോ വർഗീസ്, മറ്റ് മുതിർന്ന ഉദ്യോഗസ്ഥർ എന്നിവർ യോഗത്തിൽ പങ്കെടുത്തു.
പ്രത്യേക സേവനങ്ങളും ഫീച്ചറുകളും
രാജ്യസഭയിലേക്ക് നാമനിർദ്ദേശം ചെയ്യപ്പെട്ട ശ്രീമതി പി ടി ഉഷയെ കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ അനുമോദിക്കും; ചടങ്ങ് നാളെ  കോഴിക്കോട് വച്ച്
കോഴിക്കോട്: ഓഗസ്റ്റ് 29, 2022
രാജ്യസഭയിലേക്ക് നാമനിർദ്ദേശം ചെയ്യപ്പെട്ട ശ്രീമതി പി ടി ഉഷയെ ആദരിക്കുന്നതിനു നാളെ കോഴിക്കോട് നടക്കുന്ന സർവകക്ഷി സമ്മേളനത്തിൽ കേന്ദ്ര ഇലക്ട്രോണിക്സ്, ഐടി, നൈപുണ്യ വികസനം, സംരംഭകത്വ വകുപ്പ് സഹമന്ത്രി ശ്രീ രാജീവ് ചന്ദ്രശേഖർ മുഖ്യാതിഥിയാകും.
(യുവജനങ്ങൾക്കിടയിൽ സംരംഭകത്വവും സ്റ്റാർട്ടപ്പ് ആവാസവ്യവസ്ഥയും ശക്തിപ്പെടുത്തുന്നതിനുള്ള കേന്ദ്ര ഗവണ്മെന്റ് ശ്രമങ്ങളുടെ ഭാഗമായി വിദ്യാർത്ഥികൾ, ഗവേഷകർ, സ്റ്റാർട്ടപ്പുകൾ, സംരംഭകർ എന്നിവരുമായും മന്ത്രി കോഴിക്കോട് സംവദിക്കും.
രാവിലെ 11 മണിക്ക് കോഴിക്കോട് നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി സന്ദർശിക്കുന്ന അദ്ദേഹം വിദ്യാർത്ഥികളുമായും ഗവേഷകരുമായും സ്റ്റാർട്ടപ്പ് സംരംഭകരുമായും സംവദിക്കും.
ഉച്ചയ്ക്ക് 12.30-ന് മന്ത്രി, ഇലക്ട്രോണിക്സ്-ഐടി മന്ത്രാലയത്തിനു കീഴിലുള്ള നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി  കേന്ദ്രം സന്ദർശിക്കുകയും പ്രവർത്തന പുരോഗതി അവലോകനം ചെയ്യുകയും ചെയ്യും. കേന്ദ്രത്തിലെ സ്റ്റാർട്ടപ്പുകൾ ഉൾപ്പെടെ വിദ്യാർത്ഥികളുമായും ഗവേഷകരുമായും അദ്ദേഹം സംവദിക്കും. അടുത്തിടെ ത്രിപുരയിലും ഗുജറാത്തിലുമുള്ള എൻഐഇഎൽഐടി കേന്ദ്രങ്ങളിൽ നടത്തിയ സന്ദർശനത്തിന് പിന്നാലെയാണ് അദ്ദേഹം കോഴിക്കോട് എൻഐഇഎൽഐടിയിൽ എത്തുന്നത്.
മൂന്നു മണിക്ക് ചെറൂട്ടി റോഡിൽ മലബാർ ചേംബർ ഓഫ് കൊമേഴ്സ് അംഗങ്ങളെ മന്ത്രി അഭിസംബോധന ചെയ്യും. വൈകിട്ട് 4-ന് കല്ലായി റോഡിലെ സ്നേഹാഞ്ജലി ഓഡിറ്റോറിയത്തിൽ ഒളിമ്പ്യൻ പി. ടി. ഉഷയുടെ രാജ്യസഭാ പ്രവേശനത്തോടനുബന്ധിച്ച് സംഘടിപ്പിച്ചിട്ടുള്ള പൗരസ്വീകരണത്തിൽ അദ്ദേഹം മുഖ്യാതിഥിയായി പങ്കെടുക്കും.
തുടർന്ന് വൈകിട്ട് 5.30ന് കാലിക്കറ്റ് മാനേജ്മെന്റ് അസോസിയേഷൻ അംഗങ്ങളെ അഭിസംബോധന ചെയ്ത് സംസാരിക്കും. രാത്രിയോടെ മന്ത്രി ഡൽഹിക്ക് മടങ്ങും.
ഷിപ്പിങ് മന്ത്രാലയം
ദീനദയാല് തുറമുഖത്ത് രാസവള ചരക്ക് കൈകാര്യം ചെയ്യുന്നതിന് യന്ത്രവത്കൃത സംവിധാനം സ്ഥാപിക്കും
കണ്ട്ലയിലെ ദീനദയാല് തുറമുഖത്ത് രാസവള ചരക്ക് കൈകാര്യം ചെയ്യുന്നതിന് പൂര്ണ്ണമായും യന്ത്രവത്കൃത സംവിധാനം സ്ഥാപിക്കുന്ന പദ്ധതിക്ക് കേന്ദ്ര ഷിപ്പിങ്ങ് മന്ത്രാലയത്തിലെ സ്ഥിരം ധനകാര്യ സമിതി അനുമതി നല്കി. 138 കോടി രൂപ ചെലവില് തുറമുഖത്തെ 14-ാം നമ്പര് ബെര്ത്തിലാണ് യന്ത്രവത്കൃത സംവിധാനം സ്ഥാപിക്കുക. ആഭ്യന്തര സ്രോതസ്സില് നിന്ന് 340 കോടി രൂപയുടെ നിക്ഷേപം കൂടി തുറമുഖം പദ്ധതിക്കായി വിനിയോഗിക്കും. ആദ്യ ഘട്ടത്തില് ഈ സംവിധാനം 2.60 എംഎംടിപിഎ ചരക്ക് കൈകാര്യം ചെയ്യും. തുടര്ന്ന് ഇത് 4.50 എംഎംടിപിഎയായി ഉയര്ത്തും.
കപ്പലുകളില് നിന്ന് വലിയ രാസവള ചരക്കുകള് ഇറക്കുന്നതും പായ്ക്ക് ചെയ്ത രാസവളം വാഗണുകളിലേക്ക് ലോഡ് ചെയ്യുന്നതുമെല്ലാം പദ്ധതി നടപ്പാകുന്നതോടെ പൂര്ണ്ണമായും യന്ത്രവത്കൃതമാകും. രാസവള ചരക്കുകള് മൊബൈല് ഹാര്ബര് ക്രെയിനുകള് ഉപയോഗിച്ച് മൊബൈല് ഹോപ്പറുകളിലേക്ക് ഇറക്കും. ഈ ചരക്ക് കണ്വയര് സംവിധാനത്തിലൂടെ 38,500 ചതുരശ്ര മീറ്ററുള്ള കാര്ഗോ സ്റ്റോറേജ് ഷെഡിലേക്ക് മാറ്റും. സ്റ്റോറേജ് ഷെഡിലെ 40 സെറ്റ് ബാഗേജ്, തുന്നല് യൂണിറ്റുകള് വളം ബാഗുകളിലാക്കി നേരെ വാഗണിലേക്ക് എത്തിക്കും. സമയം ലാഭിക്കാനും ലോജിസ്റ്റിക്സ് തുക കുറയ്ക്കാനും ഇതിലൂടെ സാധിക്കും. പദ്ധതിക്കായുള്ള ടെന്ഡര് നടപടികള് പുരോഗമിക്കുന്നു. 2020 ഒക്ടോബര് മാസത്തോടെ പദ്ധതി കമ്മീഷന് ചെയ്യാന് സാധിക്കുമെന്നാണ് പ്രതീക്ഷ.
(Visitor Counter : 33
പ്രധാനമന്ത്രിയുടെ ഓഫീസ്
2021ലെ സിവിൽ സർവീസസ്  പരീക്ഷാ ജേതാക്കൾക്ക് പ്രധാനമന്ത്രിയുടെ അഭിനന്ദനം
2021ലെ സിവിൽ സർവീസസ്  പരീക്ഷ പാസായ എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"2021-ലെ സിവിൽ സർവീസസ്  പരീക്ഷ പാസായ എല്ലാവർക്കും അഭിനന്ദനങ്ങൾ. നാം ആസാദി കാ അമൃത് മഹോത്സവം ആഘോഷിക്കുമ്പോൾ, ഇന്ത്യയുടെ വികസന യാത്രയുടെ ഒരു സുപ്രധാന വേളയിൽ തങ്ങളുടെ ഭരണപരമായ ജീവിതം ആരംഭിക്കുന്ന ഈ ചെറുപ്പക്കാർക്ക് എന്റെ ആശംസകൾ."
"സിവിൽ സർവീസ് പരീക്ഷയിൽ വിജയിക്കാൻ കഴിയാത്തവരുടെ നിരാശ ഞാൻ പൂർണ്ണമായി മനസ്സിലാക്കുന്നു, എന്നാൽ അവർ പിന്തുടരുന്ന ഏത് മേഖലയിലും വ്യക്തിമുദ്ര പതിപ്പിക്കുകയും ഇന്ത്യയുടെ അഭിമാനം ഉയർത്തുകയും ചെയ്യുന്ന മികച്ച യുവജങ്ങളാണ് ഇവരെന്നും എനിക്കറിയാം. അവർക്ക് എന്റെ ആശംസകൾ."
-ND-
(
പ്രത്യേക സേവനങ്ങളും ഫീച്ചറുകളും
കൊച്ചി തുറമുഖത്തെ റോ-റോ സൗകര്യത്തിന് നാളെ തറക്കല്ലിടും
കൊച്ചി: ഏപ്രിൽ 29, 2022
 സൗകര്യത്തിന് കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ നാളെ  തറക്കല്ലിടും.
കേന്ദ്ര തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശാന്തനു ഠാക്കൂർ, കേന്ദ്ര വിദേശ, പാർലമെന്ററി കാര്യ സഹമന്ത്രി ശ്രീ വി. മുരളീധരൻ തുടങ്ങിയവർ ചടങ്ങിൽ സംബന്ധിക്കും.
ഇന്ത്യാ ഗവൺമെന്റിന്റെ 'സാഗർമാല' പദ്ധതിക്ക് കീഴിലുള്ള റോ-റോ സൗകര്യം, കൊച്ചി തുറമുഖത്തിന്റെ മട്ടാഞ്ചേരി ചാനലിൽ Q1 ബെർത്തിനെയും സൗത്ത് കോൾ ബെർത്തിനെയും ബന്ധിപ്പിച്ചാണ് വികസിപ്പിക്കുന്നത്. 615 ചതുരശ്ര മീറ്ററിൽ RCC ജെട്ടിയുടെ നിർമ്മാണവും റോ-റോ സൗകര്യത്തിലേക്ക് നയിക്കുന്ന നിലവിലുള്ള റോഡുകളുടെ ബലപ്പെടുത്തലും അനുബന്ധ ജോലികളും ഇതിൽ ഉൾപ്പെടും.
തുറമുഖ, ഷിപ്പിംഗ്, ജലപാത മന്ത്രാലയത്തിന്റെ ഹരിത തുറമുഖ സംരംഭത്തിന്റെ ഭാഗമായി സുരക്ഷിതവും സുസ്ഥിരവുമായ ഗതാഗത സൗകര്യങ്ങൾ പ്രോത്സാഹിപ്പിക്കുന്നതിനായിയാണ് ഈ സൗകര്യം വികസിപ്പിക്കുന്നത്. ഇത് റോ-റോ കപ്പലുകൾ ഉപയോഗിച്ച് കുറഞ്ഞ ചെലവിലുള്ള തീരദേശ ചരക്ക് നീക്കം പ്രോത്സാഹിപ്പിക്കുകയും റോഡുകളിലെ തിരക്ക് കുറയ്ക്കാൻ സഹായിക്കുകയും അതുവഴി അപകടങ്ങൾ കുറയ്ക്കുകയും ചെയ്യും. ചെലവ് കുറഞ്ഞ പരിസ്ഥിതി സൗഹൃദ ഗതാഗത മാർഗ്ഗം പ്രോത്സാഹിപ്പിക്കുന്നതിനും സുഗമമാക്കുന്നതിനുമുള്ള ഒരു ഉപാധി കൂടിയാണിത്.
കൊച്ചിൻ പോർട്ട് അതോറിറ്റിയുടെ പുതിയ ലോഗോയും കൊച്ചിൻ ഷിപ്പ്യാർഡ് പരിസരത്ത് നാളെ  നടക്കുന്ന ചടങ്ങിൽ പ്രകാശനം ചെയ്യും.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 217.96 കോടി കടന്നു
ന്യൂ ഡൽഹി: സെപ്തംബർ 28, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 217.96 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.09 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 40,979 പേരാണ്. ഇത് ആകെ രോഗബാധിതരുടെ 0.09 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 4,972 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,09,525 ആയി. ദേശീയ രോഗമുക്തി നിരക്ക് 98.72%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,615 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.55 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.12 ശതമാനമാണ്.
RRTN